CELEX: 32021R1318
Language: mt
Date: 2021-08-09 00:00:00
Title: Regolament ta’ Implimentazzjoni tal-Kummissjoni (UE) 2021/1318 tad-9 ta’ Awwissu 2021 li jikkoreġi r-Regolament ta’ Implimentazzjoni (UE) 2017/2470 li jistabbilixxi l-lista tal-Unjoni tal-ikel ġdid, id-Deċiżjoni 2008/968/KE li tawtorizza t-tqegħid fis-suq ta’ żejt għani bl-aċtu arakidoniku minn Mortierella alpina bħala ingredjent ġdid tal-ikel u r-Regolament ta’ Implimentazzjoni (UE) 2020/484 li jawtorizza t-tqegħid fis-suq tal-latto-N-tetraożju bħala ikel ġdid (Test b’rilevanza għaż-ŻEE)

10.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 286/5
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/1318
         tad-9 ta’ Awwissu 2021
         li jikkoreġi r-Regolament ta’ Implimentazzjoni (UE) 2017/2470 li jistabbilixxi l-lista tal-Unjoni tal-ikel ġdid, id-Deċiżjoni 2008/968/KE li tawtorizza t-tqegħid fis-suq ta’ żejt għani bl-aċtu arakidoniku minn Mortierella alpina bħala ingredjent ġdid tal-ikel u r-Regolament ta’ Implimentazzjoni (UE) 2020/484 li jawtorizza t-tqegħid fis-suq tal-latto-N-tetraożju bħala ikel ġdid
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta’ Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b’mod partikolari l-Artikolu 12 tiegħu,
         Billi:
         
                     (1)
                  
                  
                     Skont l-Artikolu 8 tar-Regolament (UE) 2015/2283, sal-1 ta’ Jannar 2018 il-Kummissjoni kellha tistabbilixxi l-lista tal-Unjoni tal-ikel ġdid awtorizzat jew notifikat skont ir-Regolament (KE) Nru 258/97 tal-Parlament Ewropew u tal-Kunsill (2).
                  
               
                     (2)
                  
                  
                     Il-lista tal-Unjoni tal-ikel ġdid awtorizzat jew notifikat skont ir-Regolament (KE) Nru 258/97 ġiet stabbilita bir-Regolament ta’ Implimentazzjoni tal-Kummissjoni (UE) 2017/2470 (3).
                  
               
                     (3)
                  
                  
                     Il-Kummissjoni identifikat żbalji fl-Anness tar-Regolament ta’ Implimentazzjoni (UE) 2017/2470. Il-korrezzjonijiet huma meħtieġa sabiex tiġi pprovduta ċarezza u ċertezza legali għall-operaturi tan-negozju tal-ikel u għall-awtoritajiet kompetenti tal-Istati Membri, u b’hekk ikun hemm lok għall-implimentazzjoni u għall-użu kif suppost tal-lista tal-Unjoni tal-ikel ġdid.
                  
               
                     (4)
                  
                  
                     L-ikel ġdid “Żejt għani bl-aċtu arakidoniku miksub mill-fungus Mortierella alpina” ġie awtorizzat skont ċerti kundizzjonijiet tal-użu bid-Deċiżjoni tal-Kummissjoni 2008/968/KE (4), mill-awtorità kompetenti Netherlandiża (5), u wkoll skont l-Artikolu 5 tar-Regolament (KE) Nru 258/97. Il-kategorija tal-ikel ikkonċernata “Ikel għal skopijiet mediċi speċjali għat-trabi prematuri kif iddefinit fir-Regolament (UE) Nru 609/2013”, bi żball tirreferi biss għat-trabi prematuri għalkemm jenħtieġ li l-awtorizzazzjoni tal-kategorija tal-ikel ikkonċernata tirreferi għat-trabi mingħajr ma tkun ristretta għat-trabi prematuri. Għalhekk, jeħtieġ li jiġi kkoreġut l-Artikolu 1 tad-Deċiżjoni 2008/968/KE u l-entrata “Żejt li fih ħafna aċidu arakidoniku miksub mill-fungus Mortierella alpina” fit-Tabella 1 tal-Anness tar-Regolament ta’ Implimentazzjoni (UE) 2017/2470.
                  
               
                     (5)
                  
                  
                     L-ikel ġdid “L-Metilfolat tal-Kalċju” ġie awtorizzat f’ċerti kundizzjonijiet tal-użu mill-awtorità kompetenti Irlandiża f’Jannar 2008 skont id-dispożizzjonijiet tar-Regolament (KE) Nru 258/97, abbażi ta’ opinjoni favorevoli dwar is-sikurezza tal-ikel ġdid mill-Awtorità Ewropea dwar is-Sigurtà fl-Ikel (6). L-ikel ġdid bi żball ma kienx inkluż fil-lista inizjali tal-Unjoni. Huwa xieraq li l-“L-Metilfolat tal-Kalċju” jiżdied fil-lista ta’ ikel ġdid awtorizzat mil-Unjoni filwaqt li jitqies ukoll li l-“L-Metilfolat tal-Kalċju” huwa awtorizzat bħala sors ta’ folat fil-formula tat-trabi, fil-formula tal-prosegwiment, fl-ikel proċessat biċ-ċereali u fl-ikel tat-trabi, bir-Regolament Delegat tal-Kummissjoni (UE) 2021/571 (7).
                  
               
                     (6)
                  
                  
                     L-ikel ġdid “Latto-N-tetraożju (‘LNT’) (sors mikrobjali)” ġie awtorizzat f’ċerti kundizzjonijiet tal-użu bir-Regolament ta’ Implimentazzjoni tal-Kummissjoni (UE) 2020/484 (8). Fl-ispeċifikazzjonijiet, il-formula kimika tal-Latto-N-tetraożju bi żball ġiet imsejħa bħala C26H45O21 minflok il-formola korrettaC26H45NO21. Fid-deskrizzjoni tal-“Latto-N-tetraożju”, il-kliem “jew agglomerati” tħallew barra bi żball u l-ingredjent minuri “Latto-N-triożju II” bi żball ġie imsejjaħ bħala “latto-N-tetraożju II”. Għalhekk, l-ispeċifikazzjonijiet tal- “Latto-N-tetraożju (‘LNT’) (sors mikrobjali)” relatati mal-formula kimika jew mal-Latto-N-tetraożju u mal-latto-N-tetraożju II fit-Tabella 2 tal-Anness tar-Regolament ta’ Implimentazzjoni (UE) 2020/484 u r-Regolament ta’ Implimentazzjoni (UE) 2017/2470 jenħtieġ li jiġu kkoreġuti skont dan.
                  
               
                     (7)
                  
                  
                     Jenħtieġ li d-Deċiżjoni 2008/968/KE u r-Regolamenti ta’ Implimentazzjoni (UE) 2017/2470 u (UE) 2020/484 jiġu kkoreġuti skont dan.
                  
               
                     (8)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            It-tieni paragrafu tal-Artikolu 1 tad-Deċiżjoni 2008/968/KE huwa kkoreġut kif ġej:
            
               “Iż-żieda taż-żejt fungali minn Mortierella alpina mal-formuli tat-trabi u l-formuli tal-prosegwiment għandha tkun limitata mill-kontenut tagħha ta’ aċidu arikodoniku skont ir-regoli speċifikati fl-Anness I, 5.7 u fl-Anness II, 4.7 tad-Direttiva 2006/141/KE. L-użu tiegħu fil-formuli għat-trabi għandu jkun f’konformità mad-dispożizzjonijiet tad-Direttiva tal-Kunsill (*1) dwar l-approssimazzjoni tal-liġijiet tal-Istati Membri dwar l-oġġetti tal-ikel għal użu ta’ nutriment partikolari.
            
         
         
            Artikolu 2
            L-Anness tar-Regolament ta’ Implimentazzjoni (UE) 2020/484 huwa kkoreġut f’konformità mal-Anness ta’ dan ir-Regolament.
         
         
            Artikolu 3
            L-Anness tar-Regolament ta’ Implimentazzjoni (UE) 2017/2470 huwa kkoreġut f’konformità mal-Anness ta’ dan ir-Regolament.
         
         
            Artikolu 4
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-9 ta’ Awwissu 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 327, 11.12.2015, p. 1.
         
            (2)  Ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti tal-ikel il-ġdid (ĠU L 43, 14.2.1997, p. 1).
         
            (3)  Ir-Regolament ta’ Implimentazzjoni tal-Kummissjoni (UE) 2017/2470 tal-20 ta’ Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).
         
            (4)  Id-Deċiżjoni tal-Kummissjoni 2008/968/KE tat-12 ta’ Diċembru 2008 li tawtorizza t-tqegħid fis-suq ta’ żejt għani bl-aċtu arakidoniku minn Mortierella alpina bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (ĠU L 344, 20.12.2008, p. 123).
         
            (5)  Ittra tal-19 ta’ Diċembru 2011 (https://ec.europa.eu/food/system/files/2016-10/novel-food_authorisation_2011_auth-letter_arachidonic_acid_rich_oil_en.pdf).
         
            (6)  https://doi.org/10.2903/j.efsa.2004.135.
         
            (7)  Ir-Regolament Delegat tal-Kummissjoni (UE) 2021/571 tal-20 ta’ Jannar 2021 li jemenda l-Anness tar-Regolament (UE) Nru 609/2013 tal-Parlament Ewropew u tal-Kunsill fir-rigward tal-lista ta’ sustanzi li jistgħu jiġu miżjuda mal-formula tat-trabi u mal-formula tal-prosegwiment, mal-ikel tat-trabi u mal-ikel proċessat biċ-ċereali (ĠU L 120, 8.4.2021, p. 1).
         
            (8)  Ir-Regolament ta’ Implimentazzjoni tal-Kummissjoni (UE) 2020/484 tat-2 ta’ April 2020 li jawtorizza t-tqegħid fis-suq tal-Latto-N-tetraożju bħala ikel ġdid skont ir-Regolament (UE) 2015/2283 tal-Parlament Ewropew u tal-Kunsill u li jemenda r-Regolament ta’ Implimentazzjoni tal-Kummissjoni (UE) 2017/2470 (ĠU L 103, 3.4.2020, p. 3).
      
      
         
            ANNESS
            
                        (1)
                     
                     
                        L-Anness tar-Regolament ta’ Implimentazzjoni (UE) 2017/2470 huwa kkoreġut kif ġej:
                        
                                    (a)
                                 
                                 
                                    fit-Tabella 1 (Ikel ġdid awtorizzat) l-entrata “Żejt li fih ħafna aċidu arakidoniku miksub mill-fungus Mortierella alpina” hija sostitwita b’dan li ġej:
                                    
                                                L-ikel ġdid awtorizzat
                                             
                                             
                                                Il-kundizzjonijiet li fihom jista’ jintuża l-ikel ġdid
                                             
                                             
                                                Rekwiżiti tat-tikkettar speċifiċi oħrajn
                                             
                                             
                                                Rekwiżiti oħrajn
                                             
                                          
                                                “Żejt li fih ħafna aċidu arakidoniku miksub mill-fungus Mortierella alpina
                                                   
                                                
                                             
                                             
                                                
                                                   Kategorija tal-ikel speċifikat
                                                
                                             
                                             
                                                
                                                   Livelli massimi
                                                
                                             
                                             
                                                Id-denominazzjoni tal-ikel ġdid fuq it-tikkettar tal-oġġetti tal-ikel li fihom minn dan l-ikel għandha tkun ‘Żejt mill-Mortierella alpini’ jew ‘Żejt tal-Mortierella alpina’”
                                             
                                             
                                                 
                                             
                                          
                                                Formula tat-trabi u formula tal-prosegwiment kif iddefinit fir-Regolament (UE) Nru 609/2013
                                             
                                             
                                                F’konformità mar-Regolament (UE) Nru 609/2013
                                             
                                          
                                                Ikel għal skopijiet mediċi speċjali għat-trabi kif iddefinit fir-Regolament (UE) Nru 609/2013
                                             
                                             
                                                F’konformità mar-Regolament (UE) Nru 609/2013
                                             
                                          
                              
                                    (b)
                                 
                                 
                                    l-entrata li ġejja tiddaħħal bejn l-entrata ta’ “Żejt tal-Calanus finmarchicus” u l-entrata ta’ “Bażi taċ-ċuwingamm (glikol tal-monometossipolietilen)” fit-Tabella 1 (Ikel ġdid awtorizzat) u fit-Tabella 2 (Speċifikazzjonijiet):
                                    
                                                —
                                             
                                             
                                                Tabella 1
                                                
                                                   
                                                               “L-Metilfolat tal-Kalċju
                                                               
                                                            
                                                            
                                                               
                                                                  Kategorija tal-ikel speċifikat
                                                               
                                                            
                                                            
                                                               
                                                                  Livelli massimi (espressi bħala aċidu foliku)
                                                               
                                                            
                                                            
                                                               Id-denominazzjoni tal-ikel ġdid fuq it-tikkettar tal-oġġetti tal-ikel li fihom dan l-ikel għandha tkun ‘L-Metilfolat tal-Kalċju ’”.
                                                            
                                                            
                                                                
                                                            
                                                         
                                                               Ikel għal skopijiet mediċi speċjali u bħala sostitut tad-dieta kollha għall-kontroll tal-piż kif iddefinit fir-Regolament (UE) Nru 609/2013
                                                            
                                                            
                                                               F’konformità mar-Regolament (UE) Nru 609/2013
                                                            
                                                         
                                                               Formuli tat-trabi u formula tal-prosegwiment kif iddefinit fir-Regolament (UE) Nru 609/2013
                                                            
                                                            
                                                               F’konformità mar-Regolament (UE) Nru 609/2013
                                                            
                                                         
                                                               Ikel ipproċessat biċ-ċereali u ikel tat-trabi maħsub għat-trabi u għat-tfal żgħar kif iddefinit fir-Regolament (UE) Nru 609/2013
                                                            
                                                            
                                                               F’konformità mar-Regolament (UE) Nru 609/2013
                                                            
                                                         
                                                               Supplimenti tal-ikel kif iddefiniti fid-Direttiva 2002/46/KE minbarra s-supplimenti tal-ikel għat-trabi u għat-tfal żgħar
                                                            
                                                            
                                                               F’konformità mad-Direttiva 2002/46/KE
                                                            
                                                         
                                                               Ikel iffortifikat f’konformità mar-Regolament (KE) Nru 1925/2006
                                                            
                                                            
                                                               F’konformità mar-Regolament (UE) Nru 1925/2006
                                                            
                                                         
                                             
                                          
                                                —
                                             
                                             
                                                Tabella 2
                                                
                                                   
                                                               “L-Metilfolat tal-Kalċju
                                                               
                                                            
                                                            
                                                               
                                                                  Deskrizzjoni:
                                                               
                                                               L-ikel il-ġdid huwa prodott permezz ta’ sinteżi kimika li tibda mill-aċidu foliku.
                                                               Huwa trab kristallin ta’ lewn abjad għal safrani ċar, kważi bla riħa, ftit li xejn solubbli fl-ilma u kemxejn solubbli jew insolubbli fil-biċċa l-kbira tas-solventi organiċi.
                                                               
                                                                  Definizzjoni:
                                                               
                                                               Formula kimika: C20H23CaN7O6
                                                               
                                                               Isem sistematiku: N-{4-[[((6S)-2-ammino-1,4,5,6,7,8-eżaidro-5-metil-4-osso-6-pteridinil)metil]ammino]benżoil}-L-aċidu glutammiku, melħ tal-kalċju.
                                                               Numru CAS: 129025-21-4 (Melħ tal-kalċju bi proporzjon mhux speċifikat ta’ L-5-MTHF/Ca2+) u 151533-22-1 (Melħ tal-kalċju bi proporzjon speċifikat 1:1 ta’ L-5-MTHF/Ca2+).
                                                               Piż molekulari: 497.5 Daltons
                                                               Sinonimi: L-Metilfolat, kalċju; Aċidu L-5-metiltetraidrofoliku, melħ tal-kalċju [(L-5-MTHF-Ca)]; aċidu (6S)-5-metiltetraidrofoliku, melħ tal-kalċju [(6S)-5-MTHF-Ca]; aċidu (6S)-5-metil-5,6,7,8-tetraidropterojl-L-glutamiku, melħ tal-kalċju, u aċidu L-5-metil-tetraidrofoliku (L-5-MTHF) mingħajr il-katjon speċifiku.
                                                               Formula strutturali:
                                                               
                                                                  
                                                               
                                                                  Karatteristiċi
                                                               
                                                               
                                                                            
                                                                        
                                                                        
                                                                           Purità: > 95 % (Bażi niexfa)
                                                                        
                                                                     
                                                                            
                                                                        
                                                                        
                                                                           L-ilma: ≤ 17,0 %
                                                                        
                                                                     
                                                                            
                                                                        
                                                                        
                                                                           Kalċju (fuq bażi anidra u ħielsa minn solventi): 7,0 – 8,5 %
                                                                        
                                                                     
                                                                            
                                                                        
                                                                        
                                                                           D metilfolat tal-kalċju (6R αS isomeru): ≤ 1,0 %
                                                                        
                                                                     
                                                                            
                                                                        
                                                                        
                                                                           Folat u sustanzi relatati oħra: ≤ 2,5 %
                                                                        
                                                                     
                                                                            
                                                                        
                                                                        
                                                                           Etanol: ≤ 0,5 %
                                                                        
                                                                     
                                                                            
                                                                        
                                                                        
                                                                           Ċomb: ≤ 1 mg/kg
                                                                        
                                                                     
                                                                            
                                                                        
                                                                        
                                                                           Il-boron: ≤ 10 mg/kg
                                                                        
                                                                     
                                                                            
                                                                        
                                                                        
                                                                           Kadmju: ≤ 0,5 mg/kg
                                                                        
                                                                     
                                                                            
                                                                        
                                                                        
                                                                           Merkurju: ≤ 1,0 mg/kg
                                                                        
                                                                     
                                                                            
                                                                        
                                                                        
                                                                           Arseniku ≤ 1,5 mg/kg
                                                                        
                                                                     
                                                                            
                                                                        
                                                                        
                                                                           Platinu ≤ 2 mg/kg
                                                                        
                                                                     
                                                                  Kriterji mikrobijoloġiċi:
                                                               
                                                               
                                                                            
                                                                        
                                                                        
                                                                           Għadd totali tal-batterji aerobiċi vijabbli: ≤ 1 000  UJK/g
                                                                        
                                                                     
                                                                            
                                                                        
                                                                        
                                                                           Għadd ta’ ħmira u moffa totali: ≤ 100 UJK/g
                                                                        
                                                                     
                                                         
                                                               CFU
                                                            
                                                            
                                                               :
                                                            
                                                            
                                                               Unitajiet li Jiffurmaw il-Kolonji”
                                                            
                                                         
                                             
                                          
                              
                  
                        (2)
                     
                     
                        Il-punt (2) tal-Anness tar-Regolament ta’ Implimentazzjoni (UE) 2020/484 huwa kkoreġut kif ġej:
                        Fit-Tabella 2 (Speċifikazzjonijiet) l-entrata għal-“Latto-N-tetraożju (‘LNT’) (sors mikrobjali)” hija sostitwita b’dan li ġej:
                        
                                    “Latto-N-tetraożju (“LNT”) (sors mikrobjali)
                                    
                                 
                                 
                                    
                                       Definizzjoni:
                                    
                                    Formula kimika: C26H45NO21
                                    
                                    Isem kimiku: β-D-galattopiranosil-(1→3)-2-aċetamido-2-deossi-β-D-glukopiranosil-(1→3)-β-D-galattopiranosil-(1→4)-D-glukopiranożju
                                    Massa molekolari: 707.63 Da
                                    Nru CAS 14116-68-8
                                    
                                       Deskrizzjoni:
                                    
                                    Il-Latto-N-tetraożju huwa trab purifikat, amorfu, abjad jagħti fl-abjad miksur jew agglomerati li jiġi prodott permezz ta’ proċess mikrobjali.
                                    
                                       Sors:
                                    
                                    Ir-razza ġenetikament modifikata tal-Escherichia coli ir-razza K-12 DH1
                                    
                                       Karatteristiki/Kompożizzjoni:
                                    
                                    
                                                 
                                             
                                             
                                                Id-dehra: Trab abjad jew abjad jagħti fl-isfar jew agglomerati
                                             
                                          
                                                 
                                             
                                             
                                                Somma ta’ latto-N-tetraożju, D-Lattożju u latto-N-triożju II (% ta’ materja niexfa): ≥ 90,0 % (piż skont il-piż)
                                             
                                          
                                                 
                                             
                                             
                                                Latto-N-tetraożju (% ta’ materja niexfa): ≥ 70,0 % (piż skont il-piż)
                                             
                                          
                                                 
                                             
                                             
                                                D-Lattożju: ≤ 12,0 % (piż skont il-piż)
                                             
                                          
                                                 
                                             
                                             
                                                Latto-N-triożju II:: ≤ 10,0 % (piż skont il-piż)
                                             
                                          
                                                 
                                             
                                             
                                                
                                                   Para-latto-N-eżaożju-2: ≤ 3,5 % (piż skont il-piż)
                                             
                                          
                                                 
                                             
                                             
                                                Latto-N-tetraożju isomeru tal-fruttożju: ≤ 1,0 % (piż skont il-piż)
                                             
                                          
                                                 
                                             
                                             
                                                Is-somma tal-karboidrati l-oħra: ≤ 5,0 % (piż skont il-piż)
                                             
                                          
                                                 
                                             
                                             
                                                Indewwa: ≤ 6,0 % (piż skont il-piż)
                                             
                                          
                                                 
                                             
                                             
                                                Rmied, issulfat: ≤ 0,5 % (piż skont il-piż)
                                             
                                          
                                                 
                                             
                                             
                                                pH (soluzzjoni ta’ 5 %, f’temperatura ta’ 20 °C): 4,0 -6,0
                                             
                                          
                                                 
                                             
                                             
                                                Proteina residwa: ≤ 0,01 % (piż skont il-piż)
                                             
                                          
                                       Kriterji mikrobijoloġiċi:
                                    
                                    
                                                 
                                             
                                             
                                                L-għadd totali tal-kolonji ta’ batterji meżofiliċi aerobiċi: ≤ 1 000  UJK/g
                                             
                                          
                                                 
                                             
                                             
                                                
                                                   Enterobacteriaceae: ≤ 10 UJK/g
                                             
                                          
                                                 
                                             
                                             
                                                
                                                   Salmonella spp.: Negattiv/25 g
                                             
                                          
                                                 
                                             
                                             
                                                Ħmira: ≤ 100 UJK/g
                                             
                                          
                                                 
                                             
                                             
                                                Moffa: ≤ 100 UJK/g
                                             
                                          
                                                 
                                             
                                             
                                                Endotossini residwi: ≤ 10 EU/mg
                                             
                                          
                              
                                    CFU
                                 
                                 
                                    :
                                 
                                 
                                    Unitajiet li Jiffurmaw il-Kolonji”